cyanic-selkie/wikianc huggingface dataset:
Ίρβινγκ Γκιλ
Η αρχιτεκτονική του Ίρβινγκ Γκιλ
Ο Γκιλ έχει θεωρηθεί σε διάφορες περιπτώσεις ως ρασιοναλιστής αρχιτέκτονας, ωστόσο η προσέγγισή του στην αρχιτεκτονική ήταν μάλλον ανθρωπιστική και γι' αυτό θα είχε νόημα να τον κατατάξουμε ως μοντέρνο αρχιτέκτονα. Το ιδιαίτερο ενδιαφέρον με το οποίο επιδιδόταν στη μελέτη για την υγιεινή και τον φωτισμό, ήταν η βάση για μεγάλο μέρος της απλοποίησης που επέτυχε. Αυτή η απλοποίηση στην εποχή του εξελήφθη κυρίως σε μορφολογικό επίπεδο, καθώς σχολιάζονταν πολύ οι παραλληλεπίπεδοι ή κυβικοί όγκοι που προτιμούσε στα ώριμα έργα του (μετά το 1908). Σε δημοσιεύσεις της εποχής χαρακτηρίζεται ως κυβιστής αρχιτέκτονας.
Στη Βιέννη ο Άντολφ Λως ήδη από το 1897 έχει ξεκινήσει να εκφράζει τις πλήρεις αντιθέσεις του στη διακόσμηση των κτιρίων, ωστόσο δε μπορεί να επηρέασε τον Γκιλ. γιατί ο πρώτος δεν είχε εκφραστεί σε πρακτικό επίπεδο μέχρι την κατασκευή της βίλας Steiner το 1910. Ο Γκιλ ήδη 2 χρόνια πριν, στο Holly Sefton Hotel, χρησιμοποιεί απλούς κυβικούς όγκους χωρίς διακόσμηση. Το 1916, στο περιοδικό Craftsman, τα οποίο εξέδιδε ο Gustav Stickley, εκφράζει τις απόψεις του: «Υπάρχει κάτι πολύ ξεκούραστο και ικανοποιητικό στο μυαλό μου σε αυτό το απλό κυβικό σπίτι με τους κρεμ, καθαρούς και απλούς τοίχους που σηκώνονται τολμηρά προς τον ουρανό, χωρίς γείσα ή προεξοχές στη στέγη. Μου αρέσει η γυμνή εντιμότητα αυτών των σπιτιών, η σχεδόν παιδική ειλικρίνεια και η αγνή απλότητά τους».
Η αρχιτεκτονική για το Γκιλ ήταν ένα πολύ ευρύ αντικείμενο, καθώς συμπεριελάμβανε τον κήπο και την εσωτερική διακόσμηση μαζί με την κατασκευή. Δεν έμενε στο σχεδιασμό της κάτοψης, αλλά εξαντλούσε κάθε λεπτομέρεια κατασκευής μέσα στο σπίτι. Προσπαθούσε ακόμη να βρει συστήματα ώστε να απλοποιηθεί ή να τυποποιηθεί η κατασκευή. Επίσης δοκίμαζε νέα υλικά και πειραματιζόταν με αυτά. Χαρακτηριστικό παράδειγμα η χρήση του συστήματος των επικλινών πλακών (tilt slabs) που είχε αγοράσει από την αμερικανική κυβέρνηση. Με αυτό το σύστημα κάθε τοίχος φτιαχνόταν οριζόντια στο έδαφος και μετά με ειδικό σύστημα στρεφόταν γύρω από άξονα ώστε να πάρει τη διεύθυνση που έπρεπε.
Τα τελευταία έργα του ήρθαν να κλείσουν τον κύκλο του, ξαναγυρίζοντας στη φρεσκάδα με την οποία είχε εξετάσει τα πρώτα του πλινθόκτιστα στην Καλιφόρνια. Αυτά τα κτίσματα είχαν μία ιδιαίτερη απλότητα, η οποία όμως αυτή τη φορά ήταν απόσταγμα του προβληματισμού που είχε σε όλη τη διάρκεια της ζωής του.
Σημαντικά έργα
Ο Ίρβινγκ Γκιλ είχε χτίσει πολυάριθμες κατοικίες για πλούσιες οικογένειες στη Δυτική ακτή και σε όλες τις περιπτώσεις πληρωνόταν πολύ καλά. Η μεγαλύτερη ικανοποίηση για τον ίδιο, όμως, ήταν όταν ασχολιόταν με κτίρια χαμηλού κόστους κοινωνικού σκοπού. Αυτού του είδους η αρχιτεκτονική τον ενδιέφερε ιδιαίτερα: Ήταν ο πρώτος αρχιτέκτονας της Δυτικής ακτής που απασχόλησαν ζητήματα κοινωνικής κατοικίας, στέγασης εργατών ή απόρων. Το αγαπημένο του έργο ήταν η στέγαση ενός μικρού αριθμού οικογενειών χαμηλών εισοδημάτων στη Σιέρρα Μάδρε. Το Lewis Courts ξεκίνησε το 1910 σε ένα σχετικά μικρό τετράγωνο οικόπεδο.
Ο Γκιλ με αυτό το έργο έχτισε μία σειρά καλών σπιτιών με πολύ χαμηλά έξοδα, έτσι ώστε ο ιδιοκτήτης του οικοπέδου να μπορεί να τα ενοικιάσει σε πολύ χαμηλές τιμές. Παρόλα αυτά, το σύνολο των κατοικιών με το συλλογικό κήπο ήταν τόσο επιτυχημένο που τα ενοίκια ανέβηκαν τόσο πολύ που τελικά δε μπορούσαν να νοικιαστούν από τις οικογένειες για τις οποίες είχαν σχεδιαστεί. Αυτή η έκβαση εκμηδένιζε την ελπίδα του Γκιλ ότι μπορεί να επωφεληθούν τα χαμηλά κοινωνικά στρώματα από καλή αρχιτεκτονική, στην οποία μέχρι τότε δεν είχαν πρόσβαση.
Στο σχέδιο το γωνιακό οικόπεδο περικλειόταν από δύο ψηλούς τοίχους. Μέσα από αυτούς υπήρχαν οι κατοικίες, που η κάθε μία διαχωριζόταν από την άλλη με μία μακρόστενη βεράντα. Με αυτό τον τρόπο σχηματιζόταν τέσσερις ομάδες από τρεις κατοικίες η κάθε μία. Η κάλυψη του οικοπέδου τελικά δεν ξεπερνούσε το ένα τρίτο. Η κάθε ομάδα κατοικιών είχε τον δικό της κήπο και όλες μαζί είχαν έναν κοινό κήπο με μια μεγάλη πέργκολα στο κέντρο του οικοπέδου.
Το 1914 ο Γουόλτερ Λ. Ντοτζ ανέθεσε στον Γκιλ να σχεδιάσει ένα σπίτι στο δυτικό Χόλυγουντ. Αν και τα πρώτα σχέδια είχαν ημερομηνία 1914, το σπίτι δεν είχε τελειώσει μέχρι το 1916. Αυτό οφειλόταν αφενός στον εξαντλητικό σχεδιασμό λεπτομερειών στον οποίο επιδιδόταν ο Γκιλ και αφετέρου στο ότι στην Ευρώπη είχε ξεκινήσει ο Α’ Παγκόσμιος Πόλεμος. Το κτίριο κάλυπτε 600 τ.μ. ενώ υπήρχαν πάνω από 100 τ.μ. βεράντες. Το σχέδιο επεκτεινόταν με λογική ράντζου και συμπεριελάμβανε πισίνα και γκαράζ. Στο Βορρά υπήρχαν κήποι με συντριβάνια και στοές, ενώ στην Ανατολή υπόστεγα, πέργκολες και μία μάντρα.
Αν το συγκρίνουμε με το παραλληλόγραμμο των περισσότερων σπιτιών που σχεδίαζε ο Γκιλ, η κάτοψη εδώ ήταν εκτεταμένη κατά μήκος. Η αλληλοδιείσδυση των εξωτερικών και εσωτερικών χώρων ήταν επιτυχώς σχεδιασμένη ώστε να εξυπηρετεί τις ανάγκες άνετης διαβίωσης. Ακόμη, η κάτοψη του σπιτιού ήταν ασυνήθιστα ροϊκή, για τα δεδομένα του Γκιλ.
Η μελέτη του φωτός είχε παίξει πολύ σημαντικό ρόλο στις αποφάσεις για το εσωτερικό του σπιτιού και τα ανοίγματα στα δωμάτια.
Σε αυτή την οικία από οπλισμένο σκυρόδεμα, ο Γκιλ κατάφερε αυτό που είχε ξεκινήσει να κάνει το 1908, όταν πρωτοξεκίνησε τον πειραματισμό του με το υλικό αυτό και την αντιμετώπισή του ως έργο τέχνης. Ο Γκιλ ήθελε να βοηθήσει το σκυρόδεμα να φτάσει την αρχιτεκτονική σημασία της πέτρας.
Το Dodge House ήταν μια υπόσχεση για αλλαγή. Η κάτοψη ήταν πιο ελεύθερη από ό,τι συνήθως και οι όψεις διέφεραν μεταξύ τους. Στον νότο, η όψη με ρυθμό από αψίδες δεν προέτρεπε στην αυστηρή δυτική όψη.
Τη δεκαετία του 1940 ο Theodore Dreiser ζούσε απέναντι από την οικία Dodge και συχνά έκανε βόλτα στο παραμελημένο οικόπεδο. Το τελευταίο του βιβλίο εμπεριέχει μια περιγραφή μιας μισοπεσμένης πέργκολας, η οποία ήταν καλυμμένη με αμπέλια.
Άλλες πηγές - εξωτερικοί σύνδεσμοι
Κατηγορία:Αμερικανοί αρχιτέκτονες Κατηγορία:Μοντερνιστές αρχιτέκτονες
Ιωάννης Σταυρόπουλος
Ο Ιωάννης Σταυρόπουλος (... - 1940) ήταν Έλληνας πολιτικός, ο οποίος διετέλεσε δήμαρχος Αιγίου από το 1933 έως το 1934.
Ροβέρτος του Τάραντα
Ο Ροβέρτος του Τάραντα (Roberto di Taranto, 1318 - Νάπολη 10 Σεπτεμβρίου 1364) από τον Οίκο των Καπετιδών-Ανζού, ήταν πρίγκιπας του Τάραντα (1332–1346), παλατινός κόμης (δούκας) της Κεφαλληνίας & Ζακύνθου (1336 – 1357), βασιλιάς της Αλβανίας (1332 - 1364), Πρίγκιπας της Αχαΐας (1333 - 1346) και Τιτλούχος Λατίνος Αυτοκράτορας της Κωνσταντινούπολης ως "Ροβέρτος Β΄" (1346 - 1364) και Πρίγκιπας του Τάραντα (1331 - 1346). .
Βιογραφία
Τον Οκτώβριο του 1347 ο Ροβέρτος νυμφεύτηκε την Μαρία των Βουρβόνων, κόρη του Λουδοβίκου Α΄ δούκα του Μπουρμπόν, αλλά δεν απέκτησαν παιδιά. Λίγο αργότερα ο Ροβέρτος έδωσε όρκο πίστεως στην Ιωάννα Α΄ της Νάπολης και μετέβη μαζί με τον δευτερότοκο, ετεροθαλή αδελφό του Φίλιππο για να την υπερασπισθεί, ηγούμενος των Ναπολιτάνων στην μάχη του Βενεβέντου ενάντια στον επιτιθέμενο Λουδοβίκο Α΄ των Καπετιδών-Ανζού της Ουγγαρίας. Η Νάπολη όμως κατελήφθη το 1348 και οι δύο αδελφοί αιχμαλωτίστηκαν.
Για την απελευθέρωσή τους επενέβη η σύζυγος του Ροβέρτου, η οποία μετέβη στην Φλωρεντία και με την μεσιτεία του πάπα Κλήμη Ζ΄ και των μεγιστάνων του Βενεβέντου, αδελφών Πέτρου, Λουδοβίκου και Λεονάρδου των Τόκκων, κατόρθωσε -ύστερα από τετράχρονη προσπάθεια- να ελευθερώσει τους δύο αδελφούς.
Κατά τη διάρκεια της αιχμαλωσίας των δύο αδελφών, στα νησιά του Ιονίου επικρατούσε αναρχία και γινόντουσαν συνεχείς εχθρικές εισβολές. Με την επάνοδό του ο Ροβέρτος επανέφερε την τάξη και, αφού συμμάχησε με τον Ρωμαίο Αυτοκράτορα στην Κωνσταντινούπολη, καθάρισε το Ιόνιο από τους πειρατές το 1356, συνοδευόμενος πάντοτε από τον Λεονάρδο Τόκκο. Στην συνέχεια επέστρεψε στην Νάπολη, όπου έδωσε σύζυγο στον Λεονάρδο την αδελφή του Φραγκίσκα ως αμοιβή για τις υπηρεσίες του στην διάρκεια της αιχμαλωσίας και του παραχώρησε την παλατινή κομητεία (δουκάτο) της Κεφαλληνίας, Ζακύνθου, Ιθάκης & Εχινάδων το 1357. Από τότε αρχίζει η εποχή της δυναστείας των Τόκκων.
Ο Ροβέρτος απεβίωσε στις 10 Σεπτεμβρίου του 1364 σε ηλικία 46 ετών.
Οικογένεια
Νυμφεύτηκε το 1347 τη Μαρία των Βουρβόνων, κόρη του Λουδοβίκου Α΄ δούκα του Μπουρμπόν· δεν απέκτησαν απογόνους.
Πηγές
Κατηγορία:Πρίγκιπες της Αχαΐας Κατηγορία:Οίκος των Ανζού - Τάραντα Κατηγορία:Αυτοκράτορες της Λατινικής Αυτοκρατορίας της Κωνσταντινούπολης Κατηγορία:Πρίγκιπες του Τάραντα
Μίντακα
Ο Μίντακα (منطقة ; πληθυντικός مناطق manāṭiq ) είναι διοικητική διαίρεση πρώτου επιπέδου στη Σαουδική Αραβία και το Τσαντ και ανήκει στο δεύτερο επίπεδο διοικητικής διαίρεσης σε πολλές άλλες Αραβικές χώρες. Συχνά μεταφράζεται ως περιοχή ή επαρχία, αλλά η κυριολεκτική έννοια είναι η "περιφέρεια" ή "περιοχή".
Χρήση
Κατηγορία:Μορφές διοικητικής διαίρεσης
Άντερ Ερέρα
Ο Άντερ Ερέρα Αγουέρα (14 Αυγούστου 1989) είναι Ισπανός ποδοσφαιριστής ο οποίος αγωνίζεται ως μέσος για λογαριασμό της Παρί-Σεν-Ζερμαίν και την εθνική ομάδα της Ισπανίας.
Ο Ερέρα κέρδισε πρωταθλήματα με την Ισπανία στις Κ-20 και Κ-21 ομάδες και ήταν μέλος της ολυμπιακής ομάδας της Ισπανίας το 2012. Πραγματοποίησε το ντεμπούτο του με την εθνική ομάδα τον Νοέμβριο του 2016 και έχει πραγματοποιήσει δύο συμμετοχές με το εθνόσημο.
Παραπομπές
Κατηγορία:Βάσκοι ποδοσφαιριστές Κατηγορία:Ισπανοί ποδοσφαιριστές Κατηγορία:Ποδοσφαιριστές Ρεάλ Σαραγόσα Κατηγορία:Ποδοσφαιριστές Αθλέτικ Μπιλμπάο Κατηγορία:Ποδοσφαιριστές Μάντσεστερ Γιουνάιτεντ Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Εθνικής Ισπανίας Κ20 Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές ολυμπιακής ομάδας Ισπανίας Κατηγορία:Ποδοσφαιριστές Εθνικής Ισπανίας Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στη Γαλλία Κατηγορία:Ισπανοί ποδοσφαιριστές στο εξωτερικό
Υποκριτική
δεξιά|μικρογραφία|200px|Η Γαλλίδα ηθοποιός [[Σάρα Μπερνάρ ως Άμλετ, στις αρχές της δεκαετίας του 1880]] Η Υποκριτική είναι η τέχνη του ηθοποιού, ο οποίος ασχολείται με το θέατρο, την τηλεόραση ή τον κινηματογράφο. Είναι μια δραστηριότητα κατά την οποία πραγματοποιείται η αφήγηση μιας ιστορίας μέσω ενός ηθοποιού ο οποίος ενσαρκώνει έναν χαρακτήρα - στο θέατρο, την τηλεόραση, τον κινηματογράφο, το ραδιόφωνο ή οποιοδήποτε άλλο μέσο που κάνει χρήση της μιμητικής τέχνης.
Η υποκριτική περιλαμβάνει μια ευρεία γκάμα δεξιοτήτων, συμπεριλαμβανομένων της αρκετά ανεπτυγμένης φαντασίας, της συναισθηματικής ευχέρειας, της έκφρασης του σώματος, της καθαρότητας του λόγου και της δυνατότητας ερμηνείας του δράματος. Η υποκριτική απαιτεί επίσης την ικανότητα του ηθοποιού να χρησιμοποιεί διαλέκτους, τόνους, αυτοσχεδιασμό, παρατήρηση και εξομοίωση καθώς και μιμητισμό. Ηθοποιοί εκπαιδεύονται εκτεταμένα σε εξειδικευμένα προγράμματα ή σε σχολές για να αναπτύξουν αυτές τις δεξιότητες. Η συντριπτική πλειοψηφία των επαγγελματιών ηθοποιών έχει λάβει μια μεγάλης διάρκειας εκπαίδευση. Τόσο οι άνδρες όσο και οι γυναίκες ηθοποιοί έχουν συχνά αρκετούς δασκάλους και καθηγητές προκειμένου να λάβουν ένα πλήρες φάσμα εκπαίδευσης, η οποία περιλαμβάνει το τραγούδι, την σκηνική παρουσία, τις τεχνικές ακρόασης και την δράση μπροστά στην κάμερα.
Ο πρώτος ηθοποιός
Ένας από τους πρώτους ηθοποιούς πιστεύεται πως ήταν ο Θέσπις από την Ικαρία. Ο Αριστοτέλης γράφει στην Ποιητική του (γύρω 335 π.Χ.) ότι ο Θέσπις απάγγελε τα λόγια του έξω από τον χορό και αυτό το θεωρούσε ως ξεχωριστό χαρακτήρα. Αρχικά ο χορός αφηγούνταν (π.χ. "Ο Διόνυσος έκανε αυτό, ο Διόνυσος είπε εκείνο") και έπειτα Θέσπις στεκόταν έξω από τον χορό και μιλούσε σαν να ήταν ο χαρακτήρας αυτός ο ίδιος (π.χ. "Είμαι ο Διόνυσος. Έκανα αυτό"). Για να ξεχωρίσει αυτούς τους δυο τρόπους διήγησης - δράση και αφήγηση - ο Αριστοτέλης χρησιμοποιεί τους όρους "μίμηση" (για την δράση) και "πλοκή" (για την αφήγηση). Από τον Θέσπη προκύπτει η λέξη Θεσπικός.
Επαγγελματίας και ερασιτέχνης ηθοποιός
Ένας επαγγελματίας ηθοποιός είναι κάποιος που εργάζεται και πληρώνεται από την εργασία του. Οι επαγγελματίες ηθοποιοί συχνά αναλαμβάνουν εθελοντική εργασία για πλήθος λόγων, συμπεριλαμβανομένων εκπαιδευτικών ή φιλανθρωπικών σκοπών. Οι ερασιτέχνες ηθοποιοί είναι αυτοί που δεν πληρώνονται από την εργασία τους και τις παραστάσεις που ανεβάζουν.
Όσοι εργάζονται ως ηθοποιοί στην τηλεόραση, τον κινηματογράφο ή το θέατρο δεν έχουν λάβει όλοι ακαδημαϊκή εκπαίδευση. Ο Μπομπ Χόσκινς, για παράδειγμα, δεν έλαβε μια επίσημη εκπαίδευση προτού γίνει ηθοποιός.
Εκπαίδευση
Η αυξημένη εκπαίδευση και η έκθεση μπροστά στο ομιλών κοινό επιτρέπει στους ασκούμενους ηθοποιούς να παραμένουν ήρεμοι και περισσότερο χαλαροί πάνω στην σκηνή. Μετρώντας τους καρδιακούς παλμούς ενός δημόσιου ομιλητή αποτελεί έναν από τους ευκολότερους τρόπους να εντοπιστούν οι αλλαγές του στρες καθώς ο καρδιακός παλμός αυξάνεται με το άγχος. Καθώς οι ηθοποιοί συμμετέχουν σε όλο και περισσότερες παραστάσεις, ο καρδιακός παλμός και άλλες ενδείξεις του στρες μπορούν να μειωθούν. Αυτό είναι ένα πολύ σημαντικό στοιχείο στην εκπαίδευση για τους ηθοποιούς καθώς οι στρατηγικές που αποκτώνται από την αυξανόμενη έκθεση μπροστά στο ομιλών κοινό μπορούν να ρυθμίσουν το εσωτερικό και το εξωτερικό άγχος τους.
Αυτοσχεδιασμός
Ο αυτοσχεδιασμός, ως προσέγγισης της υποκριτικής, αποτέλεσε ένα σημαντικό κομμάτι στην εκπαίδευση των ηθοποιών του Ρώσου καθηγητή του θεάτρου Κονσταντίν Στανισλάβσκι, τον οποίο ανέπτυξε από το 1910 και μετά. Προς τα τέλη του 1910 ο θεατρικός συγγραφέας Μαξίμ Γκόρκι προσκάλεσε τον Στανισλάβσκι στο Κάπρι, όπου συζήτησαν για την εκπαίδευση και την "υποκριτική γραμματική" του τελευταίου. Παίρνοντας έμπνευση από μια δημοφιλή θεατρική παράσταση στην Νάπολη στην οποία χρησιμοποιήθηκαν οι τεχνικές της Commedia dell'arte, ο Μαξίμ Γκόρκι πρότεινε τον σχηματισμό μιας ομάδας, που να βασίζεται στους μεσαιωνικούς περιπατητές, στην οποία ο θεατρικός συγγραφέας και μια ομάδα νέων ηθοποιών να ανεβάζουν νέα έργα με την μέθοδο του αυτοσχεδιασμού. Ο Στανισλάβσκι θα ανέπτυσσε αυτή τη πλευρά του αυτοσχεδιασμού με το τμήμα του από το Θέατρο Τέχνης της Μόσχας. Η επιλογή του Στανισλάβσκι επεκτάθηκε περαιτέρω στις προσεγγίσεις που ανέπτυξαν οι φοιτητές του Michael Chekhov και Maria Knebel.
Ο αυτοσχεδιασμός χρησιμοποιείται επίσης για να βοηθήσει έναν ή μια ηθοποιό σε περιπτώση που κάνει λάθος στα λόγια.
Βιογραφικά και Ακροάσεις
Οι ηθοποιοί χρειάζεται να διαθέτουν ένα βιογραφικό όταν πηγαίνουν στις ακροάσεις, όπως συμβαίνει και όταν άνθρωποι άλλων επαγγελμάτων γίνονται δεκτοί για συνέντευξη. Το βιογραφικό ενός ηθοποιού διαφέρει αρκετά από το κανονικό βιογραφικό, έχει πολύ λιγότερες πληροφορίες σε μορφή λίστας και όχι παραγράφων.
Η ακρόαση περιλαμβάνει την εκτέλεση είτε ενός μονολόγου είτε μιας ολόκληρης σκηνής, που ο καλλιτεχνικός διευθυντής στέλνει είτε ταχυδρομικώς είτε μέσω email στους υποψήφιους ηθοποιούς πριν την ακρόασή τους. Η ακρόαση συνεπάγεται την εμφάνιση όλων των απαραίτητων δεξιοτήτων που οι υποψήφιοι οφείλουν να προβάλουν μέσα σε ένα διάστημα δυο λεπτών. Για τις ακροάσεις στο θέατρο η διάρκεια κάθε υποψηφίου ενδέχεται να είναι πάνω από δυο λεπτά ή ο υποψήφιος ενδέχεται να παρουσιάσει περισσότερους από έναν μονολόγους, ενώ κάθε σκηνοθέτης μπορεί να έχει διαφορετικές απαιτήσεις από τους υποψήφιους ηθοποιούς. Οι υποψήφιοι ηθοποιοί πρέπει να είναι ντυμένοι ανάλογα με τον χαρακτήρα που πρόκειται να ενσαρκώσουν προκειμένου να διευκολύνουν τον υπεύθυνο των ακροάσεων. Για την τηλεόραση ή τον κινηματογράφο, οι υποψήφιοι ηθοποιοί υποβάλλονται σε περισσότερες από μια οντισιόν σε περίπτωση που ο υπεύθυνος των ακροάσεων αποφασίσει να τους επιλέξει για την θέση. Πολλές φορές οι ηθοποιοί καλούνται για μια ακρόαση την τελευταία στιγμή και λαμβάνουν το κείμενο είτε το ίδιο πρωί είτε το προηγούμενο βράδυ.
Πρόβα
μικρογραφία|δεξιά|Σκηνή από πρόβα θεατρικής παράστασης του [[1906, στο Όξφορντ του Οχάιο]] Η πρόβα είναι μια διαδικασία κατά την οποία οι ηθοποιοί προετοιμάζουν και παρουσιάζουν μια παράσταση, δοκιμάζουν συγκεκριμένες ενέργειες επί σκηνής και βρίσκουν τα κατάλληλα μέσα για να αποδώσουν μια συγκεκριμένη έννοια. Μερικοί ηθοποιοί συνεχίζουν να παρουσιάζουν μια σκηνή σε όλη την διάρκεια μιας παράστασης ή ενός σόου ώστε να θυμούνται την σκηνή τους και να συναρπάσουν το κοινό.
Καρδιακός παλμός
Ανάλογα με το τι κάνει ένας ηθοποιός, ο καρδιακός παλμός του θα ποικίλει. Αυτός είναι ο τρόπος του σώματος να απαντά στο άγχος. Πριν μια παράσταση παρατηρείται μια αύξηση στους παλμούς της καρδιάς εξαιτίας του άγχους. Ενώ συμμετέχει σε μια παράσταση ένας ηθοποιός βρίσκεται σε μια κατάσταση έκθεσης απέναντι στο κοινό, κάτι που θα οδηγήσει στην αύξηση του άγχους και την ανάπτυξη των καρδιακών παλμών. Οι παλμοί της καρδιάς αυξάνονται περισσότερο κατά την διάρκεια των σόου, σε αντίθεση με τις πρόβες, εξαιτίας της αυξημένης πίεσης που οφείλεται στο γεγονός ότι μια παράσταση έχει μεγαλύτερο αντίκτυπο στην καριέρα ενός ηθοποιού. Μετά την παράσταση υφίσταται μια μείωση στον καρδιακό παλμό εξαιτίας του τέλους της στρεσογόνου δραστηριότητας. Συχνά ο καρδιακός παλμός επιστρέφει στα φυσιολογικά επίπεδα εφόσον η παράσταση έχει ολοκληρωθεί. Ωστόσο, κατά το χειροκρότημα μετά την παράσταση, λαμβάνει χώρα μια ταχεία άνοδος του καρδιακού παλμού. Αυτό μπορεί να γίνει αντιληπτό όχι μόνο στους ηθοποιούς αλλά επίσης στους μουσικούς και στους δημόσιους ομιλητές.
Άγχος
Υπάρχει μια σύνδεση ανάμεσα στον καρδιακό παλμό και στο άγχος όταν οι ηθοποιοί βρίσκονται μπροστά από ένα κοινό. Οι ηθοποιοί ισχυρίζονται ότι το να παίζεις μπροστά από ένα κοινό δεν αλλάζει το επίπεδο άγχους τους, ωστόσο μόλις ανεβαίνουν στην σκηνή ο καρδιακός παλμός τους αυξάνεται γρήγορα. Μια μελέτη σε ένα αμερικάνικο πανεπιστήμιο το 2017 με θέμα το άγχος των ηθοποιών μέσω της μέτρησης του καρδιακού παλμού τους έδειξε ότι ο καρδιακός παλμός του κάθε ηθοποιού ξεχωριστά αναπτύχθηκε κατά την στιγμή που ξεκινούσε η παράσταση για τους ηθοποιούς που έβγαιναν πρώτοι. Υπάρχουν πολλοί παράγοντες που μπορούν να προστεθούν στο άγχος ενός ηθοποιού. Για παράδειγμα, το πλάτος των μονολόγων, το επίπεδο της εμπειρίας και οι ενέργειες που λαμβάνουν χώρα πάνω στην σκηνή συμπεριλαμβανομένης της μετακίνησης αντικειμένων. Καθόλη την διάρκεια της παράστασης, ο καρδιακός παλμός αυξάνεται περισσότερο την στιγμή που ο ηθοποιός ετοιμάζεται να μιλήσει. Ύστερα το άγχος και ο καρδιακός παλμός του ηθοποιού πέφτει σημαντικά μετά το τέλος ενός μονολόγου, μιας μεγάλης σκηνής δράσης ή μιας ολόκληρης παράστασης. Εντούτοις το άγχος έχει μεγαλύτερο αντίκτυπο στην συνολική απόδοση του ηθοποιού το οποίο είτε κινητοποιεί είτε πιέζει τον ηθοποιό ώστε να παρουσιάσει μια πιο ικανοποιητική τελική απόδοση.
Πηγές
Κατηγορία:Θέατρο Κατηγορία:Κινηματογράφος
Επαγγελματικός προσανατολισμός (Ελλάδα)
Ο επαγγελματικός προσανατολισμός, είναι το σύνολο των δραστηριοτήτων (διαδικασιών) βοήθειας και υποστήριξης που πραγματοποιείται κατά τρόπο οργανωμένο και συστηματικό από ειδικές υπηρεσίες και από εξειδικευμένους επιστήμονες,  οι οποίες επιτρέπουν στο άτομο να συνειδητοποιεί τις γνώσεις, τις ικανότητες, τις δεξιότητες, τα ενδιαφέροντά και τις αξίες του, να λαμβάνει αποφάσεις για σπουδές και για επαγγέλματα και  να σχεδιάζει και να διαχειρίζεται αποτελεσματικά τη σταδιοδρομία του.
Συναφείς όροι
Ο όρος επαγγελματικός προσανατολισμός χρησιμοποιήθηκε  στην Ελλάδα για τον χαρακτηρισμό  υπηρεσιών που βοηθούσαν  τους πολίτες στην επιλογή επαγγέλματος μέχρι την δεκαετία του '70. Σήμερα ταυτόχρονα με τον όρο Επαγγελματικός Προσανατολισμός χρησιμοποιούνται και άλλοι όροι με παρόμοιο περιεχόμενο όπως: Επαγγελματική συμβουλευτική, Συμβουλευτική και επαγγελματικός προσανατολισμός, συμβουλευτική σταδιοδρομίας,  Αγωγή Σταδιοδρομίας κ.α.. Από το 1977 και μετά στον χώρο της δευτεροβάθμιας εκπαίδευσης χρησιμοποιείται ο όρος Σχολικός Επαγγελματικός Προσανατολισμός (Σ.Ε.Π.) Επίσης κατά το παρελθόν είχαν χρησιμοποιηθεί και οι όροι Οδηγητική και Επαγγελματική Καθοδήγηση.
Στόχοι επαγγελματικού προσανατολισμού
Ο επαγγελματικός προσανατολισμός έχει συνήθως τέσσερις στόχους. Επίσης αξιοποιεί τις δυναμικές και τις σχέσεις που αναπτύσσονται στο πλαίσιο της ομάδας, και μπορεί να προσφερθεί σε μεγάλο αριθμό ατόμων ίδιων χαρακτηριστικών και αναγκών.
Επαγγελματική συμβουλευτική
Η επαγγελματική συμβουλευτική, είναι η συμβουλευτική παρέμβαση  η οποία γίνεται  με τη βοήθεια της ατομικής συμβουλευτικής συνέντευξης - συνεδρίας, κατά την οποία αναπτύσσεται σχέση προσωπικής εμπιστοσύνης ανάμεσα στον σύμβουλο και τον συμβουλευόμενο. Η επαγγελματική συμβουλευτική στηρίζεται στις αρχές της Συμβουλευτικής Ψυχολογίας. Οι δραστηριότητες βοήθειας και υποστήριξης των ανθρώπων μπορεί να αναφέρονται: α) σε άτομα ή ομάδες β) στην ανάπτυξη δεξιοτήτων όπως π.χ. στη λήψη αποφάσεων ή την επαγγελματική εξέλιξη γ) στην αναζήτηση και εύρεση εργασίας και δ) στην προσαρμογή του ατόμου στην επαγγελματική και ευρύτερα κοινωνική ζωή.
Συμβουλευτική συνέντευξη
Με τη μέθοδο λοιπόν αυτή, εξειδικευμένοι Σύμβουλοι Επαγγελματικού Προσανατολισμού – Σύμβουλοι Σταδιοδρομίας συζητούν κατ’ ιδίαν με τους ενδιαφερόμενους με σκοπό να τους βοηθήσουν να συνειδητοποιήσουν τα ατομικά τους χαρακτηριστικά αυτογνωσία δηλαδή γνώσεις, ικανότητες, δεξιότητες και να μάθουν τον τρόπο να σχεδιάζουν τη σταδιοδρομία τους και να επιλέγουν τις εκπαιδευτικές ή επαγγελματικές διαδρομές που ανταποκρίνονται στα προσόντα, τις αξίες και τα ενδιαφέροντά τους.
Κατά τη διάρκεια των ατομικών συναντήσεων τηρείται απόλυτη εμπιστευτικότητα, ενώ ο αριθμός και το περιεχόμενο των συναντήσεων αυτών, εξαρτάται από τις ιδιαίτερες ανάγκες και την ωριμότητα των ατόμων. Η αξία της ατομικής συμβουλευτικής αλλά και η αποτελεσματικότητα της έγκειται στην προσωπική σχέση εμπιστοσύνης ανάμεσα στον σύμβουλο και τον συμβουλευόμενο.
Χρήση σταθμισμένων τεστ στον επαγγελματικό προσανατολισμό
Αν και οι σύμβουλοι επαγγελματικού προσανατολισμού χρησιμοποιούν  σταθμισμένα τεστ για την διερεύνηση των εκπαιδευτικών και επαγγελματικών επιλογών, πλέον δεν θεωρούνται ότι αυτά προσφέρουν ολοκληρωμένες επιλογές για σε σύνθετα θέματα επαγγελματικής ανάπτυξης. Τα ψυχοτεχνικά εργαλεία (tests) χρησιμοποιούνται υποβοηθητικά στο πλαίσιο ευρύτερων στρατηγικών συμβουλευτικών παρεμβάσεων.
Τα ερωτηματολόγια και τα Τεστ που εκπόνησε το Παιδαγωγικό Ινστιτούτο αποτελούν τα σημερινά εργαλεία του Σχολικού Επαγγελματικού Προσανατολισμού και βασίζονται στη θεωρία του Holland. Με βάση αυτά διερευνώνται τα επαγγελματικά ενδιαφέροντα, οι επαγγελματικές ικανότητες, η αυτεπάρκεια, οι επαγγελματικές αξίες κ.α του μαθητή που τα συμπληρώνει. Οι υπεύθυνοι στα ΚΕΣΥΠ και στα ΓΡΑΣΕΠ της χώρας είναι αρμόδιοι να βοηθήσουν τους μαθητές να τα αξιοποιήσουν.
Σχολικός Επαγγελματικός Προσανατολισμός
Η έννοια του Σχολικού Επαγγελματικού Προσανατολισμού (ΣΕΠ) είναι μεταγενέστερη της αντίστοιχης έννοιας του Επαγγελματικού Προσανατολισμού,του οποίου αποτελεί τμήμα, είναι δηλαδή το σύνολο των δραστηριοτήτων επαγγελματικού προσανατολισμού οι οποίες εφαρμόζονται στα σχολεία, συνήθως στην δευτεροβάθμια εκπαίδευση.
Παραπομπές
<div style="">
Κατηγορία:Επαγγελματικός προσανατολισμός
Γκυ του Τουάρ
Ο Γκυ του Τουάρ (γαλλικά: Guy de Thouars, πέθανε στις 13 Απριλίου 1213), ήταν ο τρίτος σύζυγος της Κωνσταντίας, δούκισσας της Βρετάνης και αντιβασιλιάς της Βρετάνης (1203 - 1206) στο όνομα της κόρης τους Αλίκης, δούκισσας της Βρετάνης, ο γάμος έγινε το φθινόπωρο του 1199 στο Ανζέ. Ο Γκυ του Τουάρ ήταν μέλος ευγενούς οικογένειας Οξιτανικής καταγωγής, μέλος του Οίκου του Τουάρ, γιος του Γοδεφρείδου Δ΄ του Τουάρ. Ο Ριχάρδος ο Λεοντόκαρδος κήρυξε διάδοχο του στον Αγγλικό θρόνου τον ανεψιό του Αρθούρο γιο της Κωνσταντίας με τον πρώτο της σύζυγο Γοδεφρείδο Πλανταγενέτη (1194), η Κωνσταντία παραιτήθηκε από το Δουκάτο της Βρετάνης για λογαριασμό του. Η Κωνσταντία είχε αιχμαλωτιστεί από τον Ρανούλφ του Μπλοντεβίλ, 4ο κόμη του Τσέστερ (1196), ο Αρθούρος Α΄ παρέμεινε μόνος δούκας της Βρετάνης, οι Βρετόνοι εξεγέρθηκαν και ο Ρανούλφ αναγκάστηκε να την ελευθερώσει (1198). Την επόμενη χρονιά (1199) παντρεύτηκε τον Γκυ με τον οποίο έκανε δύο δίδυμες κόρες, την Αλίκη και την Αικατερίνη. Η αδελφή του Αρθούρου Α΄ Ελεονώρα της Βρετάνης αρραβωνιάστηκε τον Δελφίνο Λουδοβίκο τον Λέοντα γιο και διάδοχο του Γάλλου βασιλιά Φιλίππου Αυγούστου (1196), ο γάμος τελικά δεν έγινε λόγω αντίδρασης του αυτοκράτορα Ερρίκου ΣΤ΄. Η Κωνσταντία της Βρετάνης κυβέρνησε το δουκάτο σαν αντιβασίλισσα και κηδεμόνας στο όνομα του ανήλικου γιου της Αρθούρου Α΄.
Οικογένεια
Με τη σύζυγο του Κωνσταντία της Βρετάνης (1199) απέκτησε :
Πηγές
Κατηγορία:Δούκες της Βρετάνης
Κύπελλο Ιντερτότο 1980
Στο Κύπελλο Ιντερτότο 1980 δεν υπήρχαν νοκ-άουτ γύροι και έτσι δεν υπήρξε τελικός νικητής.
Ομίλοι
Οι ομάδες διαχωρίστηκαν σε 9 ομίλους των 4 ομάδων ο κάθε ένας.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 1980
Obscured By Clouds
To Obscured by Clouds είναι το έβδομο στούντιο άλμπουμ του βρετανικού ροκ συγκροτήματος Pink Floyd, το οποίο βασίστηκε στο σάουντρακ της ταινίας "La Vallée" του Μπάρμπετ Σρέντερ και κυκλοφόρησε στις 2 Ιουνίου 1972 μέσω της "Harvest Records".
Ιστορία του δίσκου
Μετά την επιτυχία του "More", ο Μπάρμπετ Σρέντερ επικοινώνησε με τους Pink Floyd για να ηχογραφήσουν άλλο ένα σάουντρακ, την στιγμή που το συγκρότημα είχε ήδη ξεκινήσει να δουλεύει σε τραγούδια τα οποία θα αποτελούσαν τελικά το άλμπουμ "The Dark Side of the Moon".
Οι ηχογραφήσεις του σάουντρακ πραγματοποιήθηκαν από τις 23 μέχρι τις 29 Φεβρουαρίου και από τις 23 Μαρτίου μέχρι τις 6 Απριλίου 1972 στα "Strawberry Studios" του Έρουβιλ στο Ιλ-ντε-Φρανς της Γαλλίας. Η μίξη του άλμπουμ έγινε τις δύο τελευταίες ημέρες αυτής της περιόδου στα "Morgan Sound Studios" του Λονδίνου.
Κατά την διάρκεια της πρώτης εβδομάδας ηχογραφήσεων, ο γαλλικός τηλεοπτικός σταθμός "ORTF" βιντεοσκόπησε τους Pink Floyd και πήρε συνεντεύξεις από τον Ντέιβιντ Γκίλμορ και τον Ρότζερ Γουώτερς. Μετά το πέρας των ηχογραφήσεων, το συγκρότημα ζήτησε από την εταιρεία του να ονομάσει το σάουντρακ "Obscured by Clouds" και όχι "La Vallée", με την λύση να βρίσκεται και για την ταινία στον τίτλο "La Vallée (Obscured by Clouds)".
Ο δίσκος κυκλοφόρησε στις 2 Ιουνίου του 1972 και 13 ημέρες αργότερα στις Ηνωμένες Πολιτείες, σκαρφαλώνοντας στο # 1 των γαλλικών τσαρτ, το # 6 των βρετανικών και το # 46 των αντίστοιχων αμερικάνικων.
Τραγούδια του "Obscured by Clouds" που εκτελέστηκαν ζωντανά ήταν το ομώνυμο, το "When You're In" και το "Childhood's End", τα οποία συνοδεύονταν από μεγάλα ορχηστρικά μέρη που οι Pink Floyd αυτοσχεδίαζαν.
Κατάλογος κομματιών
1. Obscured by Clouds (Gilmour, Waters) – 3:03
2. When You're In (Gilmour, Waters, Wright, Mason) – 2:30
3. Burning Bridges (Gilmour, Wright, Waters) – 3:29
4. The Gold It's in the... (Gilmour, Waters) – 3:07
5. 'Wot's... Uh the Deal?' (Gilmour, Waters) – 5:08
6. Mudmen (Gilmour, Waters) – 4:20
7. Childhood's End (Gilmour) – 4:31
8. Free Four (Waters) – 4:15
9. Stay (Waters, Wright) – 4:05
10. Absolutely Curtains (Wright, Mapuga tribe) – 5:52
Βραβεύσεις
Obscured by Clouds (άλμπουμ)
Ηνωμένες Πολιτείες (RIAA Certification): Χρυσός
Ηνωμένο Βασίλειο (BPI Certification): Ασημένιος
Μουσικοί
Το "Obscured by Clouds" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Pink Floyd Κατηγορία:Άλμπουμ του 1972
Γεώργιος Κορυζής
Ο Γεώργιος Κοριζής (1850 - ;) ήταν Έλληνας πολιτικός.
Βιογραφικά στοιχεία
Γεννήθηκε στον Πόρο και ήταν γιος του πολιτικού Σταματίου Κοριζή. Ασχολήθηκε με την πολιτική και εξελέγη για πρώτη φορά βουλευτής Τροιζηνίας στις εκλογές του 1879. Επανεξελέγη στις εκλογές του 1885, του 1902, του 1906 και του 1910. Την περίοδο 1891 - 1899 διετέλεσε δήμαρχος Πόρου.
Ήταν παντρεμένος με την Αικατερίνη Μυσιρλή, ανηψιά του Αλέξανδρου Κουμουνδούρου, και είχαν αποκτήσει τον Στέλιο, πολιτικό μηχανικό που εκτελέστηκε το 1944 από ΕΛΑΣΙΤΕΣ, και τον Αλέξανδρο Κοριζή.
Πηγές
Κατηγορία:Βουλευτές Αργολίδος Κατηγορία:Δήμαρχοι Πόρου Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 05/2010 Κατηγορία:Βουλευτές Τροιζηνίας
Ρέγκιναρ Α΄ της Λωρραίνης
Ο Ρέγκιναρ Α΄ ο Μακρύλαιμος (γαλλ.: Régnier Ier de Hainaut, 850 - 915) από τον Οίκο του Ρέγκιναρ ήταν Δούκας της Λωρραίνης (910 - 915) από επιφανή οικογένεια ευγενών της Λωρραίνης. Γιος του Γιλβέρτου κόμη του Μάασγκαου (επαρχία του Μεύση), και της Ερμενγάρδης των Καρολιδών, κόρης του Λοθαρίου Α', διαδέχθηκε τον πατέρα του.
Το 877 εμφανίζεται στο πλευρό του πατέρα του σαν ένας από τους αντιβασιλείς κατά την διάρκεια της απουσίας του Καρόλου του φαλακρού σε μια εκστρατεία του στην Ιταλία. Το όνομα Ρέγκιναρ εμφανίζεται πολλές φορές στην οικογένεια του, ώστε να υπάρχουν αμφιβολίες αν είναι ο ίδιος. Ο Ρέγκιναρ ήταν αρχικά ένας από τους υποστηρικτές του Ζβέντιμπολντ (895), αλλά χάλασε τις σχέσεις του με τον βασιλιά (898), όταν αυτός και μερικοί ευγενείς με την ευκαιρία του θανάτου του Όντο βασιλιά των δυτικών Φράγκων κάλεσαν τον Κάρολο τον Απλό να γίνει βασιλιάς της Λοθαριγγίας.
Τα εδάφη του κατασχέθηκαν, αλλά αρνήθηκε να απομακρυνθεί από το Μάαστριχτ. Εκπρόσωποι του Καρόλου, ο Ζβέντιμπολντ και ο αυτοκράτορας Αρνούλφος όρισαν να είναι διάδοχος του βασιλείου ο Λουδοβίκος το Παιδί. Τον Αύγουστο του 900 ο Ζβέντιμπολντ σκοτώθηκε σε μάχη από τον Ρέγκιναρ. Δυσαρεστήθηκε που ο Λουδοβίκος διόρισε βασιλιά στην Λοθαριγγία τον Γεβάρδο, αλλά δεν χάλασε τις σχέσεις του μαζί του, αφού φερόταν σαν ο διάδοχος του, κάτι που έγινε (910) όταν σκοτώθηκε ο Γεβάρδος σε μάχη κατά των Μαγυάρων. Ώθησε τους ευγενείς να έρθουν σε αντιπαράθεση με τον Κορράδο Α' της Γερμανίας εκλέγοντας σαν βασιλιά τους τον Κάρολο τον απλό. Δεν εμφανίστηκε ποτέ σαν δούκας της Λωρραίνης: ήταν μόνο ο στρατιωτικής διοικητής της περιοχής ούτε η οικογένεια του κατάφερε ποτέ να εγκαταστήσει την εξουσία της στην περιοχή.
Φορτί Λασιθίου
Το Φορτί είναι οικισμός της κοινότητας Καλού Χωρίου Μιραμπέλλου του Δήμου Αγίου Νικολάου. Στην ελληνική απογραφή του 2011 απογράφηκαν 93 κάτοικοι. Ο οικισμός αναγνωρίστηκε το 1991 και προσαρτήθηκε στην κοινότητα Καλού Χωριού και το 1997 εντάχθηκε επίσης στο δήμο Αγίου Νικολάου.
Βαλκανικοί Αγώνες Στίβου 1935
Οι Στ΄ Βαλκανικοί Αγώνες Στίβου 1935 διεξήχθησαν στην Κωνσταντινούπολη, στο Στάδιο Φενερμπαχτσέ, από τις 21 ως τις 29 Σεπτεμβρίου. Το στάδιο ήταν κατάμεστο και το πλήθος τους παρακολούθησε με μεγάλο ενθουσιασμό, κάτι που παραξένεψε και τους ίδιους τους διοργανωτές που δεν ανέμεναν τόσο κόσμο. Η Βουλγαρία μετείχε συμβολικά με δυο-τρεις αθλητές την τελευταία ημέρα των αγώνων, λόγω του πρόσφατου θανάτου του πρωθυπουργού της χώρας. Νικήτρια αναδείχθηκε και πάλι η Ελλάδα. Ο βαλκανικός αγώνας δεκάθλου έγινε στην Αθήνα, στις 25-26 Μαΐου, στο Παναθηναϊκό Στάδιο και ο βαλκανικός μαραθώνιος στις 26 Μαΐου στην κλασική διαδρομή παρουσία του Σπύρου Λούη. Ήταν και τα δυο εκτός βαθμολογίας.
Οι νικητές
* Έγινε στις 25-26 Μαΐου στην Αθήνα, εκτός βαθμολογίας.
* Έγινε στις 26 Μαΐου στην κλασική διαδρομή Μαραθώνας-Αθήνα, εκτός βαθμολογίας.
Βαθμολογία
* Σημείωση: Βαθμολογήθηκαν με 6-5-4-3-2-1 β. οι έξι πρώτοι.
Πηγές
Κατηγορία:Στίβος το 1935 Κατηγορία:Αθλητισμός στην Κωνσταντινούπολη Κατηγορία:Διοργανώσεις στίβου στην Τουρκία
Φορτί Λασιθίου
Παραπομπές
Κατηγορία:Δήμος Αγίου Νικολάου Κατηγορία:Χωριά του νομού Λασιθίου
Ρέγκιναρ Α΄ της Λωρραίνης
Οικογένεια
Νυμφεύτηκε την Ερσίντα (ή Αλμπεράντα) της Γαλλίας, ίσως κόρη του Καρόλου Β΄ του Φαλακρού, βασιλιά της Δυτικής Φραγκίας, και είχε τέκνα:
Πηγές
Κατηγορία:Δούκες της Λωρραίνης Κατηγορία:Οίκος του Ρέγκιναρ
Αμέρικα Ρίο ντε Τζανέιρο
Η Αμέρικα Ρίο ντε Τζανέιρο είναι ποδοσφαιρικός σύλλογος του Ρίο ντε Τζανέιρο στη Βραζιλία.
Ιστορία
Ιδρύθηκε στις 18 Σεπτεμβρίου 1904 από τους Αλμπέρτο Κολτμπάτσερ, Αλφέρντο Κέχλερ, Αλφρέντο Μόχλστέντ, Γουστάβδο Μπρούνο Μόχλστέντ, Ενρίκε Μόχλστέντ, Τζέιμι Φαρία Μασάντο, και Οσβάλντο Μόχλστέντ.Τα χρώματά της είναι το κόκκινο και το άσπρο. Το 1905 μαζί με άλλες 4 ομάδες ίδρυσαν την Ποδοσφαιρική ομοσπονδία του Ρίο ντε Τζανέιρο.
Εξωτερικοί σύνδεσμοι
Κατηγορία:Ποδοσφαιρικές ομάδες Βραζιλίας Κατηγορία:Ιδρύσεις ποδοσφαιρικών ομάδων το 1904
Ζβέντιμπολντ
Ο Ζβέντιμπολντ (Zwentibold, 870 - 13 Αυγούστου 900) Βασιλιάς της Λοθαριγγίας από τη Δυναστεία των Καρολιδών (895 - 900) ήταν νόθος γιος του αυτοκράτορα Αρνούλφου της Καρινθίας. Ο πατέρας του σαν Βασιλιάς των Ανατολικών Φράγκων του παραχώρησε τη Λοθαριγγία (895) την οποία κυβέρνησε μέχρι τον θάνατο του (900). Μετά τη δολοφονία του ανακηρύχθηκε Άγιος και μάρτυρας από την Καθολική Εκκλησία.
Βασιλιάς της Λοθαριγγίας
Ο Ζβέντιμπολντ γεννήθηκε την εποχή που κυβερνούσε ο σπουδαίος προπάππους του Λουδοβίκος ο Γερμανικός σαν βασιλιάς των Ανατολικών Φράγκων, ήταν ο μεγαλύτερος γιος του Αρνούλφου αν και νόθος με την ερωμένη του Βινμπούργκα. Ο πατέρας του ήταν νόθος γιος του Καρλομάνου της Βαυαρίας, του μεγαλύτερου γιου του Λουδοβίκου του Γερμανικού. Με τον θάνατο του Λουδοβίκου του Γερμανικού (876) ο Καρλομάνος κληρονόμησε την Ανατολική Φραγκία με επίκεντρο τη Βαυαρία, στον γιο του Αρνούλφο έδωσε τις γειτονικές κομητείες Παννονία και Καρινθία, πρώην Καραντανία. Ο Αρνούλφος διαδέχθηκε τον ανίκανο Κάρολο τον Παχύ στο βασίλειο των Ανατολικών Φράγκων. Το όνομα του το πήρε από τον νονό του Σβατοπλούκ που ήταν κυβερνήτης στη Μεγάλη Μοραβία. Την εποχή που ο Ζβέντιμπολντ ενηλικιώθηκε ο Εύδης Α΄ της Γαλλίας και ο Κάρολος ο Απλός ήταν σε σύγκρουση για τον θρόνο στη Δυτική Φραγκία, όταν είδαν ότι ο Ζβέντιμπολντ είχε στόχο τον θρόνο των Δυτικών Φράγκων συμμάχησαν εναντίον του. Ο Ζβέντιμπολντ είχε οριστεί διάδοχος του πατέρα του στο βασίλειο των Ανατολικών Φράγκων επειδή ήταν ο μεγαλύτερος γιος, αν και νόθος.
Με τη Συνθήκη του Μέρσεν (870) και τη Συνθήκη του Ριμπεμόν (880) το βασίλειο της Λοθαριγγίας, η πρώην Μέση Φραγκία περιήλθε στο βασίλειο των Ανατολικών Φράγκων. Όταν γεννήθηκε ο ετεροθαλής αδελφός του Λουδοβίκος το Παιδί από τη νόμιμη σύζυγο του πατέρα του Ότα ο Ζβέντιμπολντ έχασε τη διαδοχή, αποζημιώθηκε με τον τίτλο του βασιλιά της Λοθαριγγίας (895) που κατείχε τελευταίος ο Λοθάριος Β΄ της Λοθαριγγίας. Ο Πάπας Φορμόζος και ο Βερεγγάριος Α΄ της Ιταλίας προσκάλεσαν το καλοκαίρι του 893 τον Αρνούλφο να προχωρήσει σε εκστρατεία εναντίον του Γκυ Γ΄ του Σπολέτο. Ο Αρνούλφος έστειλε τον μεγαλύτερο γιο του Ζβέντιμπολντ, πέρασε από τα Στενά του Μπρένερο και ενώθηκε με τον στρατό του Βερεγγάριου στη Βερόνα. Η εκστρατεία στην πρωτεύουσα του Γκυ Παβία ήταν τελικά ανεπιτυχής, ο Ζβέντιμπολντ έλυσε την πολιορκία και επέστρεψε στην πατρίδα του. Ο ιστορικός Λιουτπράνδος της Κρεμόνας γράφει ότι ο Ζβέντιμπολντ δωροδοκήθηκε από τον Γκυ αλλά η πληροφορία είναι ασαφής. Η εκστρατεία του Ζβέντιμπολντ σε κάθε περίπτωση ήταν αποτυχία, ο Αρνούλφος συγκέντρωσε στρατό και προχώρησε σε νέα εκστρατεία στην Ιταλία με αρχηγό τον ίδιο, σε λίγους μήνες κατέλαβε την Παβία.
Πτώση
Το σχέδιο του Ζβέντιμπολντ με την παρότρυνση του πατέρα του ήταν να ενσωματώσει τη Λοθαριγγία στο βασίλειο των Ανατολικών Φράγκων, τον υποστήριζε ο Χέρμαν Α΄ της Κολωνίας αλλά βρήκε σκληρή αντίδραση από την τοπική αριστοκρατία. Σε λίγα χρόνια έγινε μισητός στην αριστοκρατία της Λοθαριγγίας επειδή ενδιαφερόταν για τον λαϊκό πληθυσμό και αδιαφορούσε για τους ευγενείς. Την εποχή που πέθανε ο πατέρας του και τον διαδέχθηκε ο ετεροθαλής αδελφός του Λουδοβίκος το Παιδί σε ηλικία έξι ετών (899) ο Ζβέντιμπολντ βρισκόταν σε σκληρή σύγκρουση με εξαγριωμένους ευγενείς. Με πλεονέκτημα το γεγονός ότι ο αδελφός του Λουδοβίκος ήταν ανήλικος ο Ζβέντιμπολντ προσπάθησε να εδραιώσει την εξουσία του στη Λοθαριγγία και να την κυβερνήσει σαν ανεξάρτητο βασίλειο. Η αριστοκρατία της Λοθαριγγίας όμως χωρίς την παρουσία του πατέρα του σταμάτησε να τον υποστηρίζει, ζήτησε την παρέμβαση του Λουδοβίκου. Ο κόμης Ρέγκιναρ Α΄ της Λωρραίνης εξεγέρθηκε εναντίον του Ζβέντιμπολντ και τον δολοφόνησε στη σημερινή πόλη Σάστεριν (900), τάφηκε στο "Αβαείο του Σάστεριν". Με τον θάνατο του ο ετεροθαλής αδελφός του Λουδοβίκος του Παιδί ενσωμάτωσε τη Λοθαριγγία στην Ανατολική Φραγκία. Τη Λοθαριγγία κυβέρνησε αργότερα (903) ο Γκέμπχαρτ του Λάνγκαου μέλος του Οίκου των Κορραδιδών που πήρε τον τίτλο του δούκα της Λωρραίνης.
Οικογένεια
Με τη σύζυγο του Όντα των Οθωνιδών, κόρη του Όθωνα Α΄ δούκα της Σαξονίας, απέκτησε τέκνα:
Πηγές
Κατηγορία:Δυναστεία των Καρολιδών Κατηγορία:Φράγκοι ευγενείς Κατηγορία:Δούκες της Λωρραίνης Κατηγορία:Βασιλείς της Λοθαριγγίας Κατηγορία:Δούκες της Λοθαριγγίας
Μουχάφαδα
Ένα μουχάφαδα (محافظة ; πληθυντικός: محافظات muḥāfaẓāt ) είναι διοικητική διαίρεση πρώτου επιπέδου σε πολλές Αραβικές χώρες, και δεύτερο επίπεδο διοικητικής διαίρεσης στη Σαουδική Αραβία. Ο όρος συνήθως μεταφράζεται σε "κυβερνείο", και περιστασιακά σε "επαρχία". Προέρχεται από την αραβική ρίζα ح ف ظ ḥ-f-ẓ, το οποίο σημαίνει "κρατώ" και "φυλάσσω". Ο επικεφαλής ενός μουχάφαδα είναι ο μουχαφίδ.
Μουχάφαδα στις Αραβικές χώρες
Τα Κυβερνεία της Τυνησίας ονομάζονται βιλάγια στα αραβικά.
Κατηγορία:Κυβερνεία Κατηγορία:Μορφές διοικητικής διαίρεσης
Σωτήριος Σταυρουλόπουλος
Σωτήριος Σταυρουλόπουλος. Δήμαρχος Αιγίου (1936-1941,1951-1952)
Βιογραφία
Γιος του Ξενοφώντα Σταυρουλόπουλου. Σπούδασε στην Αγγλία γεωπόνος και ασχολήθηκε με το εμπόριο σταφίδας. Το 1934 εκλέχτηκε δήμαρχος αλλά εξαιτίας της δικτατορίας Μεταξά και του Ελληνοιταλικού πολέμου παρέμεινε έως το 1941. Το 1951 επανεκλέχτηκε δήμαρχος Αιγίου μέχρι το 1952 οπότε και απεβίωσε. Κατά τη θητεία του κατασκεύασε την ψαραγορά, επέκτεινε το ηλεκτρικό δίκτυο, εδραίωσε τις γιορτές της Παναγίας και των ανθεστηρίων, πλακόστρωσε την πλατεία Πολυχρονιάδη και έφτιαξε αρδευτικά αυλάκια.
Καζιβερά
Τα Καζιβερά είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
Βραβεία Ελληνικής Ακαδημίας Κινηματογράφου
Τα Βραβεία της Ελληνικής Ακαδημίας Κινηματογράφου, γνωστά και ως Βραβεία Ίρις, είναι βραβεία που απονέμονται κάθε χρόνο από την Ελληνική Ακαδημία Κινηματογράφου στις καλύτερες κινηματογραφικές ταινίες της χρονιάς του ελληνικού κινηματογράφου. Αντικατέστησαν τα παλαιότερα και καταργηθέντα Κρατικά Κινηματογραφικά Βραβεία Ποιότητας (αναφερόμενα και ως Κρατικά Βραβεία Ελληνικού Κινηματογράφου). Η Ακαδημία προτείνει επίσης την ταινία που θα εκπροσωπεί την Ελλάδα στα Βραβεία της Αμερικανικής Ακαδημίας Κινηματογράφου (Βραβεία Όσκαρ).
Όλες οι τελετές απονομής έχουν πραγματοποιηθεί στη Στέγη Γραμμάτων και Τεχνών, εκτός από την πρώτη, το 2010, που έλαβε χώρα στο Μέγαρο Μουσικής Αθηνών. Το 2020 τα βραβεία ανακοινώθηκαν διαδικτυακά, λόγω των προληπτικών μέτρων για την αντιμετώπιση της πανδημίας του COVID-19 μέσω streaming στο κανάλι του Ιδρύματος Ωνάση, ενώ το 2021 η Τελετή Απονομής φιλοξενήθηκε στο Θέατρο Άλσος,και μεταδόθηκε από το κανάλι του Ιδρύματος Ωνάση.
Κατηγορίες βράβευσης
Από το 2021, η Ελληνική Ακαδημία Κινηματογράφου απονέμει βραβεία στις εξής κατηγορίες:
Αγαλματίδιο βράβευσης
Το αγαλματίδιο βράβευσης που απονέμεται από την Ελληνική Ακαδημία Κινηματογράφου στις τελετές από το 2015 και έπειτα, φιλοτέχνησε ο Σταύρος Τακτικός και η Ευαγγελία Μούρτζη, στα πλαίσια διαγωνισμού για τον επανασχεδιασμό του, που διεξήχθη μεταξύ των φοιτητών της Ανωτάτης Σχολής Καλών Τεχνών, στα τέλη του 2014.
Κατάλογος απονομής βραβείων ανά χρονιά
Παρακάτω αναγράφονται οι νικητές των Βραβείων ανά χρονιά.
Εξωτερικοί σύνδεσμοι
Ελληνικης Ακαδημιας Κινηματογραφου
Καρέκλα
Είναι κατασκευασμένες από μια ευρεία ποικιλία υλικών, που κυμαίνονται από ξύλο μέχρι μέταλλο καθώς και συνθετικό υλικό (π.χ. πλαστικό), και μπορεί να είναι παραγεμισμένες ή επικαλυμμένες με διάφορα χρώματα και υφάσματα, είτε στο κάθισμα (όπως μερικές καρέκλες τραπεζαρίας) ή σε ολόκληρη την καρέκλα. Καρέκλες χρησιμοποιούνται σε πολυάριθμα δωμάτια των σπιτιών (π.χ. σε σαλόνια, τραπεζαρίες και κρησφύγετα), σε σχολεία και γραφεία και σε διάφορους άλλους χώρους εργασίας.
Ως αντικείμενο στον βιομηχανικό σχεδιασμό είναι ένα από τα δημοφιλέστερα και πολλοί σχεδιαστές και αρχιτέκτονες έχουν σχεδιάσει καρέκλες.
Κατηγορία:Έπιπλα
Προκοπάνιστος
Ο Προκοπάνιστος είναι μικρό νησάκι στη Στερεά Ελλάδα και τον Πατραϊκό κόλπο.
Βιβλιογραφία
Κατηγορία:Νησιά του Πατραϊκού κόλπου Κατηγορία:Δήμος Μεσολογγίου Κατηγορία:Δήμος Ιεράς Πόλεως Μεσολογγίου
Μουντίριγια
Ο Μουντίριγα (مديرية, πληθυντικός Μουντιριγιάτ), που σημαίνει "διεύθυνση" (από το مدير μουντίρ, που σημαίνει "διευθυντής"), είναι μια διοικητική υποδιαίρεση, επίσης γνωστή ως μουντιράτο, και συχνά μεταφράζεται ως "επαρχία". Χρησιμοποιήθηκε στην Αίγυπτο και στην Αγγλο-Αιγυπτιακό Σουδάν. Ο όρος χρησιμοποιείται επίσης στην Υεμένη. Τα μουντίργια υποδιαιρούνταν σε μαρκάζ, ή επαρχίες. Στη σύγχρονη Αίγυπτο, οι υποδιαιρέσεις αυτές αντικαταστάθηκαν από κυβερνεία (μουχάφαδα).
Παραπομπές
Κατηγορία:Μορφές διοικητικής διαίρεσης
Σεγούντα Ντιβισιόν
Η Σεγούντα Ντιβισιόν (ισπανικά: Segunda División,, είναι η δεύτερη κατηγορία μετά την Πριμέρα Ντιβισιόν. Το πρώτο της πρωτάθλημα διοργανώθηκε το 1929 και αποτελείται συνήθως απο 22 ομάδες.
Ιστορία
Το πρωτάθλημα δημιουργήθηκε το 1929 από τη Βασιλική Ισπανική Ομοσπονδία Ποδοσφαίρου (RFEF). Από το 1983, την ευθύνη για τη διεξαγωγή του πρωταθλήματος έχει η Εθνική Ένωση Επαγγελματικού Ποδοσφαίρου (LFP).
Στις 16 Αυγούστου 2006, η LFP κατέληξε σε συμφωνία με τον τραπεζικό όμιλο BBVA για την χορηγία της Segunda División, μετονομάζοντας το πρωτάθλημα σε Liga BBVA.
Στις 4 Ιουνίου 2008, το πρωτάθλημα μετονομάστηκε σε Liga Adelante, από το σύνθημα της BBVA, «Adelante». («Εμπρός» στα ισπανικά), λόγω της επέκτασης της χορηγίας της BBVA στην Πριμέρα Ντιβισιόν (La Liga), η οποία έφερε πλέον το όνομα Liga BBVA.
Δομή
Το πρωτάθλημα περιλαμβάνει 22 ομάδες που αγωνίζονται μεταξύ τους εντός και εκτός έδρας για μια περίοδο 42 αγώνων. Κάθε χρόνο τρεις ομάδες προβιβάζονται στην Πριμέρα Ντιβισιόν (La Liga).
Οι δύο πρώτες ομάδες κερδίζουν αυτόματα την άνοδο. Η τρίτη ομάδα που προβιβάζεται είναι η νικήτρια των αγώνων κατάταξης (play-off) μεταξύ των τεσσάρων ομάδων που έχουν τερματίσει, στην κανονική διάρκεια του πρωταθλήματος, στις θέσεις 3 έως 6. Τα play-offs περιλαμβάνουν δύο ημιτελικούς, ενώ ακολουθεί διπλός τελικός. Το κάτω μέρος, τέσσερις ομάδες υποβιβάζονται στην Σεγούντα Ντιβισιόν Β (Segunda División Β).
Λογότυπο
thumb|180px|Παλαιό ανεπίσημο λογότυπο του πρωταθλήματος το οποίο χρησιμοποιήθηκε από τηλεοπτικά προγράμματα
Το σύγχρονο λογότυπο του πρωταθλήματος καθιερώθηκε την περίοδο 2008-2009, έπειτα από τη συμφωνία συνεργασίας μεταξύ του τραπεζικού ομίλου BBVA με την Εθνική Ένωση Επαγγελματικού Ποδοσφαίρου (LFP), διοργανώτρια αρχή του πρωταθλήματος, για τη χορηγία της Πριμέρα Ντιβισιόν (La Liga). Έκτοτε έχουν χρησιμοποιηθεί ανεπίσημες παραλλαγές του λογότυπου από ορισμένα μέσα μαζικής ενημέρωσης. Από το 2016, το πρωτάθλημα είναι γνωστό ως LaLiga 1|2|3 για εμπορικούς λόγους.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Ισπανίας Κατηγορία:Εθνικά πρωταθλήματα ποδοσφαίρου Β΄ επιπέδου Κατηγορία:Πρωταθλήματα ποδοσφαίρου στην Ισπανία
Σφαγή του Νοβοτσερκάσκ
μικρογραφία|Ο [[Πρόεδρος της Ρωσίας Βλαντιμίρ Πούτιν αφήνει λουλούδια στις 1 Φεβρουαρίου 2008, στο μνημόσυνο για τα θύματα της σφαγής.]] Η Σφαγή του Νοβοτσερκάσκ αναφέρεται στα γεγονότα που συνδέονται με την απεργία σε εργοστάσιο ατμομηχανών στο Νοβοτσερκάσσκ, μια πόλη στην Ρωσική ΣΟΣΔ, της Σοβιετικής Ένωσης. Τα γεγονότα τελικά κατέληξαν σε διαδηλώσεις στις 1-2 Ιουνίου 1962, όταν σύμφωνα με πληροφορίες 26 διαδηλωτές σκοτώθηκαν από στρατεύματα του Σοβιετικού Στρατού και υπήρξαν 87 τραυματίες.
Ιστορία
Οι ταραχές ήταν άμεσο αποτέλεσμα της έλλειψης τροφίμων και προμηθειών και των κακών συνθηκών εργασίας στο εργοστάσιο. Η διαμαρτυρία ξεκίνησε την 1η Ιουνίου στο Εργοστάσιο Ηλεκτρικών Ατμομηχανών Μπουντιόνι, όταν εργαζόμενοι από το χυτήριο και να σφυρηλατήριο σταμάτησαν να εργάζονται μετά την άρνηση της διαχείρισης του εργοστασίου να ακούσει τα παράπονά τους. Η απεργία και οι συζητήσεις σχετικά με αυτή εξαπλώθηκαν σε όλο το εργοστάσιο μέχρι το μεσημέρι.
Η αναταραχή ξεκίνησε όταν ο Νικίτα Χρουστσόφ αύξησε τις τιμές για το κρέας και το βούτυρο σε όλη την Σοβιετική Ένωση την 1η Ιουνίου. Την ίδια ημέρα, όπως απαιτούταν από ένα συγκεκριμένο οικονομικό σχέδιο, η ελάχιστη ποσόστωση παραγωγής για κάθε εργαζόμενο στο εργοστάσιο αυξήθηκαν, και έτσι έφερε αποτελεσματική μείωση των αμοιβών. Αυτό κορυφώθηκε με πορεία στο δημαρχείο της πόλης και το αρχηγείο της αστυνομίας. Η απεργία εξαπλώθηκε σε άλλες επιχειρήσεις, αφού η αστυνομία συνέλαβε τριάντα εργαζόμενους.
Σύμφωνα με έγγραφα που αποχαρακτηρίστηκαν την δεκαετία του 1990, μονάδες μηχανοκίνητου πεζικού κλήθηκαν να καταστείλουν τους διαδηλωτές αλλά πυροβόλησαν στον αέρα και οι πυροβολισμοί που προκάλεσαν τους θανάτους προήλθαν από μια μονάδα των Εσωτερικών στρατευμάτων, από το Ροστόφ επί του Ντον, αποτελούμενη από 10 ελεύθερους σκοπευτές και 2 πολυβόλα, οι οποίοι τοποθετήθηκαν στο εργοστάσιο "Ντον". Επίσης εγκρίθηκαν εντολές πυροβολισμών.
Ο στρατηγός των Βόρειων Καυκάσιων Δυνάμεων Ματβέι Κούζμιτς Σαπότσνικοφ αρνήθηκε να εκτελέσει την εντολή επίθεσης σε διαδηλωτές με ειρηνικές προθέσεις χρησιμοποιώντας τεθωρακισμένα οχήματα (φέρεται να είπε "Δεν βλέπω κάποιον εχθρό που θα μπορούσαμε να στρέψουμε τα όπλα μας εναντίον του"). Γι'αυτό το λόγο υποβαθμίστηκε και συνελήφθη.
Η ολόκληρη ιστορία λογοκρίθηκε επί Σοβιετικής Ενώσεως και παρέμεινε επίσημο μυστικό μέχρι το 1992, όταν τα απομεινάρια των 20 σωμάτων ανακτήθηκαν, ταυτοποιήθηκαν και θάφτηκαν στο κοιμητήριο του Νοβοσακτίνσκ το 1992.
Παραπομπές
Κατηγορία:Ιστορία της Ρωσίας
Detective Conan
Το Detective Conan, επίσης γνωστό ως Case Closed (ιαπωνικά):名 探 偵 コ ナ ン Meitantei Konan), είναι μια συνεχιζόμενη ιαπωνική σειρά ντετέκτιβ μάνγκα γραμμένη και εικονογραφημένη από τον Gosho Aoyama. Η σειρά έλαβε προσαρμογή σε anime από την Yomiuri Telecasting Corporation και την TMS Entertainment. Το anime ήταν η αιτία δημιουργίας μεγάλης διάρκειας ταινιών, OVA, βιντεοπαιχνιδιών, εκδόσεις δίσκων ήχου και επεισοδίων live action (με ηθοποιούς). Το manga έχει πωληθεί σε 25 χώρες, ενώ το anime έχει μεταδοθεί σε 40 χώρες.